1।1।25 - डति च\n1।1।25 डति च\nडति च \nडति (प्रथमैकवचनम्) , च (अव्ययम्)\nसंख्या 1।1।23 (प्रथमैकवचनम्) , षट् 1।1।24 (प्रथमैकवचनम्)\nडति संख्या षट्\n"डति" प्रत्ययान्ताः संख्यासंज्ञकाः शब्दाः "षट्" नाम्ना ज्ञायन्ते ।\n"डति" इति कश्चन तद्धितप्रत्ययः । किमः सङ्ख्यापरिमाणे डति च 5।2।41 इत्यनेन किम्-शब्दात् डति-प्रत्ययः विधीयते, तेन च "कति" शब्दः सिद्ध्यति । अस्य शब्दस्य अनेन सूत्रेण "षट्" संज्ञा भवति ।\nWord ending in the डति प्रत्यय which are referred to as "संख्या" are also called "षट्".\nडत्यन्ता या सङ्ख्या सा षट्संज्ञा भवति । कति तिष्ठन्ति, कति पश्य ॥\n`डत्यन्ता या संख्या सा षट्संज्ञा भवति` इति। संख्याग्रहणेनेहापि संख्यानुवत्र्तत इति दर्शयति। किमर्थं पुनः सेहानुवत्र्तते? पातेर्डतिः पतय इत्यत्र मा भूत्। अथसंख्यानुवृत्तावपि कस्मादेवात्र न भवति, यावतायमपि संख्यासंज्ञ एव, सामान्येन हिपूर्वं डतेः संख्यासंज्ञा विहिता? नैतदस्ति; वतुना साहचर्यात् तद्धितस्यैव डतेस्तत्र ग्रहणम्, न कृतः; कृच्चायम्।\nडत्यन्ता च या संख्येति । अनेन संख्याग्रहणानुवृत्तिं दर्शयति । असत्यां ह्यनुवृतौ पातेर्डतिः पतयः-अत्रापि स्यात् । अथेह संख्याग्रहणानुवृतावपि कस्मादेवात्र न भवति, सामान्येन हि डतेः संख्यासंज्ञा विहिता ? उच्यते; संख्यासंज्ञायां हि वतुना साहचर्यातद्धितस्य डतेर्ग्रहणम्, न त्वौणादिकस्य ॥\nडत्यन्ता सङ्ख्या षट्संज्ञा स्यात् ॥\nडति च - डति च ।डती॑त्यविभक्तिको निर्देशः । प्रत्ययत्वात्तदन्तग्रहणम् । पूर्वसूत्रात्संख्ये॑त्यनुवर्तते । "ष्णान्ता षट्" इत्यतःष॑डिति च । तदाह  -  डत्यन्तेति । संक्येति किम् । पतिः । अथ षट्संज्ञाकार्यं लुकं वक्ष्यन्नाह-प्रत्ययस्य लुक् । "अदर्शनं लोप" इत्यतोऽदर्शनमित्यनुवर्तते । प्रत्ययस्याऽदर्शनं लुक्श्लुलुप्संज्ञकं स्यादित्यर्थः प्रतीयते । एवं सति एकस्यैव प्रत्ययाऽदर्शनस्य तिरुआओऽपि संज्ञाः स्युः । ततश्चहन्ती॑त्यत्र शब्लुकि "श्लौ" इति द्वित्वं स्यात् ।जुहोती॑त्यत्र श्लौ सतिउतो वृद्धिर्लुकि हली॑ति वृद्धिः स्यात् ।\nडति च - डति च ।ष्णान्ता ष॑डित्यतःष॑डित्यनुवर्तते ।सङ्ख्ये॑ति पर्कृतं,डती॑त्यनेन विशेष्यते तदाह  -  डत्यन्ता सङ्ख्येति । सङ्ख्येति किम् पतयः ।\nडति च इदं डतिग्रहणं द्विः क्रियते &dash; - सङ्ख्यासञ्ज्ञायां, षट्संज्ञायां च। एकं शक्यमकर्तुम्। कथम्? यदि तावत् सङ्ख्यासञ्ज्ञायां क्रियते, षट्संज्ञायां न करिष्यते। कथम्? ष्णान्ता षट् डति इतीत्यनुवर्तिष्यते। अथ षट्संज्ञायां क्रियते सङ्ख्यासञ्ज्ञायां न करिष्यते। इति चेत्यत्र सङ्ख्या सञ्ज्ञाप्यनुवर्तिष्यते।
